stanford-oval/wikipedia huggingface dataset:
ยูแอนด์ไอ (เพลงเลดีกากา)
มิวสิกวิดีโอ

ฉากเริ่มที่กาก้าเดินจากนิวยอร์กเพื่อไปเนบราสก้าเป็นการสะท้อนถึงอดีตที่เธอกำลังมองอนาคตของเธอ กาก้าในชุดแบบ bionic อยู่ในทางที่จะไป Nebraska เพื่อจะกลับไปหา Luc ไม่ว่าเธอจะต้องเสี่ยงขนาดไหนเธอก็จะเดินไป ฉากรถไอศครีมและกาก้าล้มลงบนถนนขณะถือตุ๊กตาก็คือ เธอจะไม่ยึดติดกับอดีตสมัยเธอเป็นเด็กที่ถูกรังแกอีกต่อไป เพราะตอนนี้เธอมีความรักที่มันจะอยู่กับเธอตลอดไปและตลอดกาล ต่อมากาก้าในผมสีน้ำตาลนั่นคือกาก้าสมัยช่วงเป็น Stefani ก่อนอัลบั้ม The fame สมัยที่เธอยังอยู่กับ Luc จากนั้นเริ่มความสู่ช่วง The Fame โดย Luc (ในร่างนักวิทยาศาสตร์)  พยายามเปลี่ยนกาก้าซึ่งอยู่ในร่างของเงือก เพราะเธอเริ่มอยู่กับครึ่งนึงในโลกแห่งความจริง และอีกครึ่งในโลกจินตนาการ (จาก twitter ที่กาก้าเคยบอกว่า Yüyi is between half reality and half fantasy)
ฉากตัดมาที่โรงนา น่าจะหมายถึง Luc เคยร้องเพลงต่างๆให้เธอฟัง แล้วตอนนี้กาก้ากลับมาร้องเพลงนี้ เพื่อจะขอให้เค้ากลับมาหาเธอ (ในเพลงจะมีท่อนที่บอกว่า On my birthday you sang me a heart of gold with a guitar humming and no clothes) ถึงตอนนี้ Luc พร้อมที่จะยอมรับเธอดั่งที่เธอเป็นนางเงือกที่อยู่ในครึ่งแห่งความจริง ครึ่งแห่งจินตนาการแล้ว โดยให้เห็นเป็นครึ่งมนุษย์ ครึ่งปลา จะเห็นว่า Luc รับเธอได้ก็เพราะในฉากที่นักวิทยาศาสตร์ ที่แทนตัว Luc มีเซ็กส์กับกาก้าที่เป็นเงือก ตอนนี้กาก้ายอมทำทุกอย่างเพื่อ Luc ตราบเท่าที่เธอยังสามารถเป็นตัวเธอเองเวลาอยู่กับเค้าได้อยู่ และเค้ายอมรับตรงนี้ได้ โดยจะเห็นได้จากเธอยอมเดินจาก New York เพื่อมาหา Luc โดยยังคงใส่ชุดแปลกประหลาดที่เป็นตัวเธอนั่นเอง
ฉากต่อมาเป็น Jo กับกาก้าที่ทุ่งข้าวโพดกับเปียโน หมายถึงกาก้าที่อยู่ตัวคนเดียว กำลังค้นหาตัวเอง ทั้งในฉากที่ Jo สูบบุหรี่และดื่มวิสกี้อย่างหนัก กาก้ายอมไปกับ Jo นั่นหมายถึงเธอรักตัวเธอเอง เธอยอมรับตัวเธอเอง และเธอก็เรียนรู้ว่าจะรักใคร และฉากกลับมาที่นักวิทยาศาสตร์ที่มีกาก้าอยู่ในหลอดแก้วพร้อมเทน้ำใส่ในหลอดนั้นหมายถึง Luc พร้อมที่จะสนับสนุนเธอ แม้ว่าตอนนี้เธอจะอยู่ในโลกแห่งความเป็นจริงหรือจินตนาการ Luc อยู่เคียงข้างไม่ว่าเธอจะเป็นเงือก ซึ่งจะเห็นได้ว่าเขากอดจุบ และมีความสุขดูเป็นอันหนึ่งอันเดียวกัน เพราะต่างยอมรับซึ่งกันและกันแล้ว ซึ่งกาก้าเคยบอกว่า ถ้าจะเป็นแฟนของเธอนั้น จะต้องยอมรับในสิ่งที่ตัวเธอเป็นให้ได้ และในท้ายสุด Luc ก็ทำได้ ที่กาก้ารัก Luc ได้อีกครั้งนั้นก็เพราะความรักที่เธอมีต่อตัวเอง (ในฉาก Jo และกาก้าในทุ่งข้าวโพด) ท้ายสุด กาก้าและ Luc ก็จบแบบมีความสุข พวกเขามีกันและกัน ไม่พยายามเปลี่ยนแปลงกัน และได้แต่งงานกัน
รายชื่อเพลง

Digital download
"Yoü and I" (Radio Edit) [Main] – 4:06
"Yoü and I" (Mark Taylor Radio Edit) – 3:55
CD single
"Yoü and I" (Radio Edit) – 4:07
"Yoü and I" (Mark Taylor Radio Edit) – 3:56
UK 7" picture disc
"Yoü and I" (Wild Beasts Remix) – 3:51
"Yoü and I" (Metronomy Remix) – 4:20
Yoü and I – The Remixes
"Yoü and I" (Wild Beasts Remix) – 3:51
"Yoü and I" (Mark Taylor Remix) – 5:02
"Yoü and I" (10 Kings Remix) – 4:29
"Yoü and I" (ATB Remix) – 8:08
"Yoü and I" (Metronomy Remix) – 4:20
"Yoü and I" (Danny Verde Remix) – 7:48
"Yoü and I" (Hector Fonseca Remix) – 8:03
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Gold | 35,000^ |
| New Zealand (RMNZ) | Gold | 7,500* |
| United Kingdom (BPI) | Silver | 200,000 |
| United States (RIAA) | 3× Platinum | 3,000,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการเผยแพร่

| ภูมิภาค | วันที่ | รูปแบบ | เวอร์ชัน | สังกัด | อ้างอิง |
| --- | --- | --- | --- | --- | --- |
| รัสเซีย | 23 สิงหาคม 2011 | วิทยุฮิตร่วมสมัย | ต้นฉบับ | ยูนิเวอร์แซล |  |
| สหรัฐ | 23 สิงหาคม 2011 | วิทยุฮิตร่วมสมัย | ต้นฉบับ | สตรีมไลน์ คอนไลฟ์ อินเตอร์สโคป |  |
| อิตาลี | 2 กันยายน 2011 | วิทยุฮิตร่วมสมัย | ต้นฉบับ | ยูนิเวอร์แซล |  |
| ต่าง ๆ | 18 กันยายน 2011 | ดิจิทัลดาวน์โหลด | The Remixes | อินเตอร์สโคป |  |
| สหราชอาณาจักร | 18 กันยายน 2011 | ดิจิทัลดาวน์โหลด | ต้นฉบับ | สตรีมไลน์ คอนไลฟ์ อินเตอร์สโคป |  |
| สหราชอาณาจักร | 26 กันยายน 2011 | แผ่นเสียง 7 นิ้ว | Wild Beasts remix Metronomy remix | สตรีมไลน์ คอนไลฟ์ อินเตอร์สโคป |  |
| เยอรมนี | 30 กันยายน 2011 | ซีดี | ต้นฉบับ | อินเตอร์สโคป |  |
| ต่าง ๆ | 18 ธันวาคม 2012 | ดิจิทัลดาวน์โหลด | แจ๊ส | ยูนิเวอร์แซล |  |
ฤทธิ์ปืนมนตรา เทพธิดาทมิฬ

| --- | --- |
ฤทธิ์ปืนมนตรา เทพธิดาทมิฬ
ภาพปกเล่ม 3
魔砲使い黒姫
ชื่อภาษาอังกฤษ: Magical Gunslinger Kurohime
แนว: แอ็คชั่น
มังงะ
เขียนโดย: มาซาโนริ คาตาคุระ
สำนักพิมพ์:  ชูเอฉะ   วิบูลย์กิจ พับลิงชิ่ง
ฤทธิ์ปืนมนตรา เทพธิดาทมิฬ (ญี่ปุ่น: 魔砲使い黒姫; โรมาจิ: Mahōtsukai Kurohime) (อังกฤษ: Magical Gunslinger Kurohime) เป็นการ์ตูนญี่ปุ่น ผลงานของ มาซาโนริ คาตาคุระ เรื่องราวของคุโรฮิเมะ แม่มดผู้เก่งกาจที่สุดในโลก แต่กลับต้องคำสาปให้กลายเป็นเด็กและผนึกฤทธานุภาพไว้ เนื่องจากเธอได้ต่อต้านเทพเจ้าผู้เป็นใหญ่เหนือสรรพสิ่ง หนทางที่เธอจะพ้นคำสาปได้ก็คือ "รักแท้" เธอได้พบกับ "ซีโร่" เด็กหนุ่มผู้รักเธอและมอบรักแท้ให้ จนเธอเกิดความรักอันแท้จริงต่อเขา และสามารถคลายคำสาปได้ หากแต่เมื่อหนทางการปลดปล่อยมนุษย์คือการต่อต้านเทพเจ้า คุโรฮิเมะและซีโร่จึงร่วมมือกันต่อต้านเทพเจ้า และทำให้เธอสูญเสียซีโร่ผู้เป็นที่รักไป คุโรฮิเมะจึงต้องแสวงหาหนทางที่จะชนะเทพเจ้าและให้ได้ผู้เป็นที่รักกลับคืน
ในเดือนมีนาคม ปี พ.ศ. 2549 ฤทธิ์ปืนมนตรา เทพธิดาทมิฬ ได้ถูกสร้างเป็นเกมสำหรับเครื่องเพลย์สเตชัน 2 โดย ทาการะโทมี (Takara-Tomy)
เฟร์นันโด มุสเลรา

| 0 | 1 | 2 | 3 |
| --- | --- | --- | --- |
 เฟร์นันโด มุสเลรา ในปี 2014
ข้อมูลส่วนตัว
ชื่อเต็ม:  เนสตอร์ เฟร์นันโด มุสเลรา มีกอล
วันเกิด:   (1986-06-16) 16 มิถุนายน ค.ศ. 1986 (38 ปี)
สถานที่เกิด:  บัวโนสไอเรส, อาร์เจนตินา
ส่วนสูง:  1.90 เมตร (6 ฟุต 3 นิ้ว)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  กาลาตาซาราย
หมายเลข:  1
สโมสรเยาวชน
2001–2004:  มอนเตวิเดโอ วันเดอเลอร์ส
สโมสรอาชีพ*
| ปี |  ทีม |  ลงเล่น |  (ประตู) |
| 2004–2007 |  มอนเตวิเดโอ วันเดอเลอร์ส |  44 |  (0) |
| 2006–2007 |  → นาซีอองนัล (ยืม) |  5 |  (0) |
| 2007–2011 |  ลาซิโอ |  96 |  (0) |
| 2011– |  กาลาตาซาราย |  534 |  (1) |
ทีมชาติ‡
| 2009– |  อุรุกวัย |  321 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 14 March 2013 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 14 November 2012
เนสตอร์ เฟร์นันโด มุสเลรา มีกอล (สเปน: Néstor Fernando Muslera Micol) เกิดเมื่อวันที่ 16 มิถุนายน ค.ศ. 1986 ที่กรุงมอนเตวิเดโอ ประเทศอุรุกวัย เป็นนักฟุตบอลชาวอุรุกวัย ในตำแหน่งผู้รักษาประตูให้กับทีมกาลาตาซารายในซือเปร์ลีก และเล่นให้กับฟุตบอลทีมชาติอุรุกวัย เป็นผู้รักษามือหนึ่งในการแข่งขันฟุตบอลโลก 2010
แหล่งข้อมูลอื่น

เฟร์นันโด มุสเลรา ที่เอกซ์ (ทวิตเตอร์)
เฟร์นันโด มุสเลรา ข้อมูลจาก National-Football-Teams.com
เฟร์นันโด มุสเลรา – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
สถิติของ เฟร์นันโด มุสเลรา ที่ Soccerbase
Fernando Muslera ที่อินเทอร์เน็ตมูวีเดตาเบส
Profile at Galatasaray.org
Statistics at TFF.org (ตุรกี)
Profile at Transfermarkt.de (เยอรมัน)
Lazio sign keeper Muslera – Sky Sports, 29 August 2007
Muslera Meltdown เก็บถาวร 2007-11-09 ที่ เวย์แบ็กแมชชีน – Goal.com, 8 October 2007
Biography in Spanish
| ด ค กผู้เล่นชุดปัจจุบันของกาลาทาซาไรสปอร์คูลือบือ  |
| --- | --- |
 1 มุสเลรา  2 Özbayraklı  5 Çalık  6 Seri  7 Büyük  8 İnan (c)  9 ฟัลกาโอ  10 Belhanda  11 บาเบิล  12 Şen  14 Linnes  15 Donk  19 Bayram  20 Akbaba  21 Durmaz  22 Mariano  27 Luyindama  30 Babacan  33 Taşdemir  34 Kocuk  35 Akgün  40 Güney  41 Kapı  45 Marcão  47 Karnuçu  52 Yüksel  55 นากาโตโมะ  66 Ozornwafor  88 Mitroglou  89 ฟีฆูลี  91 Diagne  97 Mor  Nzonzi  ผู้จัดการ: เทริม
ฤๅษีในสวน

ฤาษีในสวนที่เยอรมนี ปลายศตวรรษที่ 18
ฤๅษีในสวน (อังกฤษ: Garden hermits) หรือ ฤๅษีแต่งสวน (อังกฤษ: ornamental hermits) เป็นมนุษย์ที่ได้รับการชักจูงให้อาศัยอย่างสันโดษในอาศรม, ฟอลลี, ถ้ำ หรือสวนหิน ที่สร้างขึ้นมาเป็นพิเศษในที่ดินของผู้ร่ำรวย เป็นที่นิยมมากในศตวรรษที่ 18 ฤๅษีเหล่านี้มักอาศัยเป็นการถาวรประจำจุด โดยเจ้าของที่มีการดูแล ให้อาหาร ขอคำแนะนำ และไว้เพื่อเป็นสิ่งสร้างความบันเทิง
กอร์ดอน แคมป์เบล ศาสตราจารย์ประจำมหาวิทยาลัยเลสเตอร์ เสนอว่า ฟรันซิสแห่งปาโอลา เป็นหนึ่งในผู้ริเริ่มกระแสนี้โดยการใช้ชีวิตเป็นฤๅษีในต้นศตวรรษที่ 15 ในถ้ำบนที่ดินของบิดา ก่อนที่ต่อมาจะดำรงตำแหน่งองคมนตรีของพระเจ้าชาร์ลที่ 8 แห่งฝรั่งเศส
กระแสนี้คงอยู่เรื่อยมาจนทศวรรษ 1830 และเริ่มเสื่อมความนิยมลงเนื่องด้วยการออกแบบภูมิทัศน์สวนในเวลานั้นที่เริ่มเปลี่ยนไป
โอฬาร พรหมใจ

| โอฬาร พรหมใจ |
| --- | --- |
ชื่อเกิด: โอฬาร พรหมใจ
รู้จักในชื่อ: โอ้
เกิด: 5 เมษายน พ.ศ. 2498 (69 ปี)
ที่เกิด:  อำเภอพาน จังหวัดเชียงราย ประเทศไทย
แนวเพลง: เฮฟวีเมทัล
เครื่องดนตรี: กีตาร์
ค่ายเพลง: แกรมมี่ เอ็นเตอร์เทนเมนต์ ไมล์ สโตน เรคคอร์ด เพอร์เฟกต์ เรคคอร์ด
อดีตสมาชิก: โซดา
โอฬาร พรหมใจ (ชื่อเล่น: โอ้; เกิด 5 เมษายน พ.ศ. 2498) เป็นนักดนตรีและมือกีตาร์ หัวหน้าวงดิ โอฬาร โปรเจ็คต์ ได้รับการยอมรับให้เป็นมือกีตาร์ฝีมือดีและมีชื่อเสียงในระดับแถวหน้าคนหนึ่งของประเทศไทย
โดยโอฬาร พรหมใจ เริ่มเล่นดนตรีมาตั้งแต่ปี พ.ศ. 2512 และเคยร่วมงานกับวง วีไอพี ของแหลม มอริสันในช่วงที่วง วีไอพี กลับมาจากการทัวร์คอนเสิร์ตในกลุ่มประเทศแถบสแกนดิเนเวีย
หลังจากที่วง วีไอพี ได้ยุบตัวลง โอฬาร พรหมใจ ได้เข้าร่วมเป็นสมาชิกวงดนตรีในแนวเฮฟวี่เมทัลชื่อ โซดา  โดยมี ปฐมพงศ์ สมบัติพิบูลย์ เป็นนักร้องนำ และมีผลงานเพลงกับค่ายแกรมมี่ เอ็นเตอร์เทนเมนต์ 1 ชุด ต่อมาได้ชักชวนโป่ง ปฐมพงศ์ มาเป็นนักร้องนำวงดนตรีของตัวเองในชื่อ ดิ โอฬาร โปรเจ็คต์ และนับเป็นวงที่ทำให้โอฬาร พรหมใจ ประสบความสำเร็จและมีชื่อเสียงมากที่สุด เมื่อโอฬาร หยุดวงThe O-larn Project ด้วยเหตุผลเพื่อความเหมาะสม...โป่ง ปฐมพงศ์ ไปก่อตั้งวงหิน เหล็ก ไฟ
โอฬาร พรหมใจ ได้รับการยกย่องให้เป็นนักกีตาร์ฝีมือระดับชั้นแนวหน้าคนหนึ่งของไทย เช่นเดียวกับแหลม มอริสัน, กิตติ กีตาร์ปืน, ช.อ้น ณ บางช้าง, ป๊อบ - จักรรินทร์ ดวงมณีรัตนชัย, หมู คาไลโดสโคป, ชัคกี้ ธัญญรัตน์, เล็ก คาราบาว, โอม - ชาตรี คงสุวรรณ เป็นผู้ที่เล่นดนตรีด้วยการพยายามเข้าใจถึงเนื้อหาและสาระของเพลงที่จะเล่น ด้วยการตีความของตัวเอง
นอกจากนี้แล้ว ในปี พ.ศ. 2539 ซึ่งเป็นวโรกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบรอบ 50 ปี โอฬาร พรหมใจ ก็ได้แต่งเพลงบรรเลงเนื่องในวโรกาสนี้ ชื่อ พลังและความตั้งใจ ถวายแด่พระองค์ท่าน เพื่อเป็นการเทิดพระเกียรติ ซึ่งต่อมาเพลงนี้ได้รับรางวัลสีสันอะวอร์ดส์ สาขาเพลงบรรเลงยอดเยี่ยม ประจำปีอีกด้วย
โอฬาร พรหมใจ ได้รับเกียรติ ในการเป็นผู้รับรองคุณภาพผลิตภัณฑ์ให้แก่ Squier ยี่ห้อของกีตาร์ไฟฟ้าในเครือของเฟนเดอร์ของสหรัฐอเมริกาอยู่หลายปีก่อนที่จะได้รับการผลิตกีตาร์รุ่นลายเซ็น ของตัวเอง ซึ่งมีวางจำหน่ายตั้งแต่ปี พ.ศ. 2549 ซึ่งโอฬาร พรหมใจ ยังถือว่าเป็นมือกีตาร์คนแรกในภูมิภาคเอเชียตะวันออกเฉียงใต้และอาเซียน ในการผลิตกีตาร์รุ่นลายเซ็นของ Squier อีกด้วยและในปี2560 ทางFender Coporation ได้ผลิตกีตาร์Fender Stratocaster O-larn Signature ถือเป็นเกียรติประวัติของคนไทยและโอฬาร
ประวัติ

โอฬาร พรหมใจ เกิดวันที่ 5 เมษายน พ.ศ. 2498 ที่อำเภอพาน จังหวัดเชียงราย จบการศึกษาระดับชั้นมัธยมศึกษาตอนต้นที่โรงเรียนพานพิทยาคม และได้เดินทางเข้ามายังกรุงเทพมหานครเพื่อศึกษาต่อทางด้านศิลปะที่เพาะช่าง,โรงเรียนอาชีวศิลป์ ก่อนจะมาศึกษาต่ออีก2ครั้งที่วิทยาลัยเพาะช่าง
ในช่วงวัยเด็กโอฬาร พรหมใจ มีความสนใจทางด้านงานศิลปะและดนตรี โดยชื่นชอบเสียงเพลงที่มีท่วงทำนองที่ถูกบรรเลงด้วยเสียงกีตาร์และมีศิลปินที่ชื่นชอบคือวงดนตรีแนวบรรเลง (Instrumental) อย่างวง เดอะ ชาโดวส์ (The Shadows) โดยโอฬารเริ่มหัดเล่นกีตาร์ตั้งแต่เด็ก และได้เป็นมือกีตาร์ในคณะรำวง ออกแสดงตามสถานที่ต่างๆในขณะที่ยังเรียนอยู่ในชั้นมัธยม  จนเมื่อเข้ามาศึกษาต่อที่กรุงเทพและจบจากวิทยาลัยเพาะช่าง ก็ได้เข้าร่วมวง Epitaph ตระเวนเล่นคอนเสิร์ตทั้งในกรุงเทพและต่างจังหวัด จนมีชื่อเสียงในหมู่นักดนตรีในฐานะมือกีตาร์ฝีมือดีคนหนึ่ง
ต่อมาเมื่อวง VIP ของ Lam Morrison กลับมาจากการทัวร์คอนเสิร์ตที่กลุ่มประเทศแถบสแกนดิเนเวีย จึงได้ชักชวนให้โอฬาร เข้ามาเล่นกีตาร์ร่วมกับทางวง จนเมื่อสมาชิกของ VIP ต่างแยกย้ายกันออกไป โอฬาร พรหมใจ จึงได้ชักชวนเพื่อนนักดนตรีจากวง Jonathan Blues ร่วมกันก่อตั้งวงดนตรีขึ้นมาใหม่เพื่อทำเพลงไทยเป็นของตนเอง แต่เพื่อนๆบอกว่าให้มาเล่นด้วบกันก่อน โดยวงที่ก่อตั้งขึ้นใหม่นี้ใช้ชื่อว่า Sapphire
หลังจากที่ก่อตั้งวงขึ้นใหม่ ขุนทอง อสุนี ณ อยุธยา ได้นำเดโมเพลงไปเสนอกับทางค่ายเพลง จนทางวงได้เซ็นสัญญากับบริษัทแกรมมี่ เอนเตอร์เทนเมนต์ และมีการเปลี่ยนชื่อวงเป็น โซดา (Soda) โดยมี โป่ง-ปฐมพงษ์ สมบัติพิบูลย์ เป็นนักร้องนำ
วงโซดามีผลงานสตูดิโออัลบั้ม เป็นครั้งแรกชื่ออัลบั้ม คำก้อน ในปี พ.ศ. 2527 โดยมีเรวัต พุทธินันทน์ เป็นโปรดิวเซอร์ แต่ไม่ประสบความสำเร็จทางด้านยอดขาย
คอนเสิร์ต

คอนเสิร์ต Ohm Chatree Kongsuwan & Friends : Live! Into The Light (2551)
คอนเสิร์ต รำลีก ชักกี้ ธัญญรัตน์ (2551)
คอนเสิร์ต The Memory Night Concert (2553)
คอนเสิร์ต พันธุ์เล (2553)
คอนเสิร์ต 35 ปี จรัล มโนเพ็ชร (2555)
คอนเสิร์ต Ohm Chatree Live 2013 The Director's Cut (2556)
คอนเสิร์ต กินลม ชมบาว (2556)
คอนเสิร์ต Music For Friend (2558)
คอนเสิร์ต รวมใจราชาแห่งร็อค (2562)
ฤๅสิ้นสุดมนุษยภาพ

"Twelve Years a Slave" เปลี่ยนทางมาที่นี่  สำหรับภาพยนตร์โดยสตีฟ แมคควีน ดูที่ ปลดแอก คนย่ำคน
| --- | --- |

ผู้ประพันธ์: โซโลมอน นอร์ธัป
ชื่อเรื่องต้นฉบับ: 'Twelve Years a Slave'
ผู้แปล: โฆษิต ทิพย์เทียมพงษ์
ประเทศ: สหรัฐอเมริกา
ภาษา: อังกฤษ
ประเภท: อัตชีวประวัติ
สำนักพิมพ์: Derby & Miller, Auburn, New York (สหรัฐอเมริกา) Classact Publishing (ไทย)
วันที่พิมพ์: พ.ศ. 2396 (สหรัฐอเมริกา) พ.ศ. 2556 (ไทย)
ชนิดสื่อ: สิ่งพิมพ์
ฤๅสิ้นสุดมนุษยภาพ (อังกฤษ: Twelve Years a Slave) เป็นบันทึกเขียนโดยโซโลมอน นอร์ธัป มีเนื้อหาเกี่ยวกับประสบการณ์ชีวิตของนอร์ธัประหว่างตกเป็นทาสนาน 12 ปี หนังสือเรื่องนี้ได้รับความร่วมมือจากเดวิด วิลสัน
โซโลมอน นอร์ธัปเป็นชนผิวสีที่เกิดเป็นอิสรชน เป็นพลเมืองของรัฐนิวยอร์ก แต่ถูกหลอกไปที่กรุงวอชิงตัน ดี.ซี. ถูกลักพาตัวที่นั่นและถูกนำไปขายเป็นทาส ต่อมาถูกขายทอดตลาดทาสทางใต้ของสหรัฐ โดยตกไปอยู่ในมือนายทาสในลุยเซียนาก่อนช่วงสงครามกลางเมืองของสหรัฐ นอร์ธัปบรรยายรายละเอียดเกี่ยวกับตลาดทาสในวอชิงตัน ดี.ซี. และ นิวออร์ลีนส์ ตลอดจนลักษณะการทำไร่ฝ้ายและไร่อ้อยในไร่ขนาดใหญ่ที่รัฐลุยเซียนา
บทประพันธ์นี้ตีพิมพ์หลังจากนวนิยายเรื่อง กระท่อมน้อยของลุงทอม (Uncle Tom's Cabin) ของแฮเรียต บีเชอร์ สโตว์ไม่นาน และขายได้ 30,000 เล่ม ซึ่งถือว่าเป็นหนังสือขายดี  และในช่วงศตวรรษที่ 19 นั้นก็มีการพิมพ์ต่อมาอีกหลายครั้ง ฉบับภาษาไทยแปลโดยโฆษิต ทิพย์เทียมพงษ์ ตีพิมพ์โดยสำนักพิมพ์คลาสแอคท์ เริ่มเผยแพร่ในประเทศไทยเดือนธันวาคม 2013 โดยใช้ชื่อไทยว่า ฤๅสิ้นสุดมนุษยภาพ
มีการสร้างภาพยนตร์เรื่อง ปลดแอก คนย่ำคน จากบทประพันธ์นี้ โดยเริ่มออกฉายในสหรัฐอเมริกาแบบจำกัดจำนวนโรงภาพยนตร์ก่อน ในวันที่ 18 ตุลาคม 2013 ก่อนจะเพิ่มจำนวนโรงขึ้นเรื่อย ๆ ผู้กำกับการแสดงคือสตีฟ แม็คควีน นำแสดงโดยชีวิเทล เอดจิโอฟอร์ ในบทโซโลมอน นอร์ธัป ทั้งหนังสือและภาพยนตร์ได้รับความสนใจอย่างสูง หนังสือฉบับอิเล็กทรอนิกส์ขึ้นไปติดอันดับ 1 ในชาร์ตหนังสือขายดีที่สุดของเดอะนิวยอร์กไทมส์ช่วงปลายปี 2013 ส่วนภาพยนตร์ก็ได้รับคำวิจารณ์ดีมากและได้รับรางวัลจากหลายสถาบัน
หลังจากตีพิมพ์หลายครั้งในศตวรรษที่ 19 หนังสือเล่มนี้ห่างหายไปจากสายตาสาธารณชนเกือบร้อยปี จนกระทั่งนักประวัติศาสตร์ชาวรัฐลุยเซียนา 2 คนบังเอิญเจอหนังสือเล่มนี้อีกครั้งในโอกาสที่ต่างกัน นักประวัติศาสตร์ 2 คนดังกล่าวคือซู อีคิน (มหาวิทยาลัยลุยเซียนาสเตทที่อะเล็กซานเดรีย) และโจเซฟ ล็อกส์ดอน (มหาวิทยาลัยนิวออร์ลีนส์) ต่อมาในช่วงต้นทศวรรษ 1960 ทั้งสองได้ศึกษาวิจัยและสืบย้อนการเดินทางของโซโลมอน นอร์ธัปและได้ร่วมกันบรรณาธิกรณ์หนังสือเล่มนี้ ตีพิมพ์โดย LSU Press (สำนักพิมพ์แห่งมหาวิทยาลัยลุยเซียนา) ออกมาในรูปแบบที่เพิ่มคำอธิบายเชิงประวัติศาสตร์ลงในเชิงอรรถ
การปฏิวัติอันรุ่งโรจน์

| --- | --- |
เจ้าชายแห่งออร์เรนจ์ขึ้นฝั่งที่ทอร์เบย์
วันที่: ค.ศ. 1688 – 1689
ที่ตั้ง: เกาะบริเตน
ชื่ออื่น: การปฏิวัติ ค.ศ. 1688 สงครามสืบราชบัลลังก์อังกฤษ การปฏิวัติปราศจากเลือด
ผู้เข้าร่วม: สังคมอังกฤษ, เวลส์ และสกอตแลนด์
ผล:  การครองบัลลังก์ร่วมของพระเจ้าวิลเลียมที่ 3 กับพระนางแมรี  สงครามจาโคไบต์ในสกอตแลนด์  สงครามวิลเลียมไมท์ในไอร์แลนด์  สงครามกับฝรั่งเศส; อังกฤษ และสกอตแลนด์เข้ารวมเป็นมหาพันธมิตร  พระราชบัญญัติว่าด้วยสิทธิ ค.ศ. 1689 
การปฏิวัติอันรุ่งโรจน์ (อังกฤษ: Glorious Revolution) ยังรู้จักกันในชื่อ การปฏิวัติปี ค.ศ. 1688 คือการปฏิวัติโค่นล้มราชบัลลังก์ของ สมเด็จพระเจ้าเจมส์ที่ 2 แห่งอังกฤษ (พระเจ้าเจมส์ที่ 7 แห่งสกอตแลนด์, พระเจ้าเจมส์ที่ 2 แห่งไอร์แลนด์) โดยสหภาพนักรัฐสภานิยม ชาวอังกฤษ กับเจ้าผู้ครองสถานชาว ดัตช์ เจ้าชายวิลเลียม แห่งออเรนจ์-นัสเซา (เจ้าชายวิลเลียมแห่งออร์เรนจ์) จากความสำเร็จในการบุกยึดอังกฤษ ด้วยกองทัพเรือของเจ้าชายวิลเลียม ตามมาซึ่งการขึ้นครองราชบัลลังก์อังกฤษเป็น พระเจ้าวิลเลียมที่ 3 แห่งอังกฤษร่วมกับ สมเด็จพระราชินีนาถแมรีที่ 2 แห่งอังกฤษ พระชายา การปฏิวัติอันรุ่งโรจน์ยังถือเป็นจุดสิ้นสุดของระบอบสมบูรณาญาสิทธิราชย์ในอังกฤษ ทำให้กษัตริย์เป็นประมุขภายใต้รัฐธรรมนูญ
ข้อมูลพื้นฐาน

ระหว่างระยะเวลา 3 ปีในรัชสมัยของสมเด็จพระเจ้าเจมส์ที่ 2 พระองค์ทรงมีส่วนร่วมโดยตรงเกี่ยวกับสงครามการเมืองในอังกฤษระหว่างชาวคริสต์นิกายโรมันคาทอลิก และโปรแตสแตนท์ และนอกจากนั้นระหว่างสิทธิแห่งพระเจ้าแห่งเกียรติยศ และสิทธิทางการเมืองแห่งรัฐสภา และปัญหาสำคัญที่สุดของพระเจ้าเจมส์ก็คือ การเป็นชาวคาทอลิก ซึ่งทำให้พระองค์เป็นปรปักษ์กับทั้งพรรคการเมืองทั้ง 2 พรรคในรัฐสภา ชาวคริสต์แห่งพรรควิกประสบความล้มเหลวที่จะพยายามล้มพระราชบัลลังก์ของพระเจ้าเจมส์ระหว่างปี ค.ศ. 1679 และ 1681 ผู้สนับสนุนพระเจ้าเจมส์เป็นชาวคริสต์ในพรรคอนุรักษนิยม เมื่อพระเจ้าเจมส์เสด็จขึ้นครองราชสมบัติในปี ค.ศ. 1685 พระองค์ทรงสนับสนุนใน 'Loyal Parliament' อย่างมากซึ่งประกอบด้วยสมาชิกพรรคอนุรักษนิยมเป็นส่วนใหญ่ ความพยายามของพระเจ้าเจมส์ที่จะผ่อนคลายกฎหมายอาญาทำให้เป็นปรปักษ์กับผู้สนับสนุนของพระองค์
ฤดูกาล

การโคจรรอบดวงอาทิตย์ของโลก
ฤดูกาล เป็นช่วงเวลาในแต่ละปีที่แบ่งตามสภาพอากาศที่เปลี่ยนแปลงไป เกิดขึ้นจากการที่โลกโคจรรอบดวงอาทิตย์ เนื่องจากแกนโลกเอียงเป็นมุม 23.5 องศา จึงทำให้ในแต่ละช่วงของปี แต่ละบริเวณจะได้รับแสงแดดไม่เท่ากัน ทำให้มีอุณหภูมิต่างกัน จึงเกิดเป็นฤดูกาลต่าง ๆ ขึ้น
ในเขตอบอุ่น และเขตหนาว จะแบ่งออกเป็น 4 ฤดู ได้แก่ ฤดูใบไม้ผลิ ฤดูร้อน ฤดูใบไม้ร่วง และฤดูหนาว ซึ่งโดยทั่วไป ฤดูในเขตอบอุ่นของซีกโลกเหนือจะมีระยะเวลาดังนี้
วสันตฤดู หรือฤดูใบไม้ผลิ (อังกฤษ: Spring) : 21 มีนาคม - 20 มิถุนายน
คิมหันตฤดู หรือฤดูร้อน (อังกฤษ: Summer) : 21 มิถุนายน - 21 กันยายน
สารทฤดูหรือฤดูใบไม้ร่วง (อังกฤษ: Autumn) :  22 กันยายน - 21 ธันวาคม
เหมันตฤดู หรือฤดูหนาว (อังกฤษ: Winter) : 22 ธันวาคม - 20 มีนาคม
ในเขตร้อน จะแบ่งออกเป็น 3 ฤดู ได้แก่ ฤดูร้อน ฤดูหนาว (รวมกันเรียกว่า "ฤดูแล้ง") และฤดูฝน
สาเหตุในการเกิดฤดูกาล

ฤดูกาลเกิดขึ้นเนื่องจากการเอียงของแกนโลกที่เอียงทำมุมประมาณ 23.5 องศา กับ ระนาบวงโคจรของโลกรอบดวงอาทิตย์ ส่งผลให้ระยะเวลาในช่วงกลางวันและกลางคืน จากดวงอาทิตย์แตกต่างกันไปในแต่ละช่วงของปี นั่นคือในช่วงที่ซีกโลกเหนือหันเข้าหาดวงอาทิตย์ซึ่งถือว่าเป็นช่วงฤดูร้อนของซีกโลกเหนือเนื่องจากได้รับพลังงานจากดวงอาทิตย์มากที่สุดและมีกลางวันที่ยาวนานที่สุด ทางซีกโลกใต้จะห่างจากดวงอาทิตย์มากที่สุด นั่นคือเป็นฤดูหนาวของซีกโลกใต้ซึ่งมีกลางวันที่สั้นที่สุด
ภาพแสดงให้เห็นโลกในฤดูต่างๆ
Fig. 1
This is a diagram of the seasons. Regardless of the time of day (i.e. the Earth's rotation on its axis), the North Pole will be dark, and the South Pole will be illuminated; see also arctic winter. In addition to the density of incident light, the dissipation of light in the atmosphere is greater when it falls at a shallow angle.
ศรีจันท์ ฮินดูชา

| ศรีจันท์ ปรมานันท์ ฮินดูชา |
| --- | --- |
เกิด: ศรีจันทร์ ปารมะนันต์ ฮินดูจา  (1935-11-28) 28 พฤศจิกายน ค.ศ. 1935 (88 ปี) การาจี, Sindh, บริติชราช (ปัจจุบันอยู่ในปากีสถาน)
สัญชาติ: สหราชอาณาจักร
การศึกษา: Davar's College of Commerce  R. D. National College
อาชีพ: ประธานฮินดูจากรุ๊ป
คู่สมรส: Madhu Hinduja
บุตร: 3
บิดามารดา: Parmanand Deepchand Hinduja  Jamuna Parmanand Hinduja
ญาติ: โกพิจันทร์ ฮินดูจา, Prakash Hinduja และ Ashok Hinduja (น้องชาย)
ศรีจันท์ ปรมานันต์ ฮินดูชา (อังกฤษ: Srichand Parmanand Hinduja) เกิดเมื่อวันที่ 28 พฤศจิกายน ค.ศ. 1935 เป็นนักธุรกิจสหราชอาณาจักรเชื้อสายอินเดีย ประธานและผู้ถือหุ้นใหญ่ของฮันดูจากรุ๊ป เมื่อรวมทรัพย์สินกับโกพิจันทร์ น้องชายแล้วจะมีทรัพย์สินมากที่สุดในสหราชอาณาจักร มักติดอันดับมหาเศรษฐีของอังกฤษและของเอเชียอยู่บ่อยครั้ง โดยนิตยสารฟอบส์เผยว่าพี่น้องตระกูลฮินดูจามีทรัพย์สินมากถึง 16.9 พันล้านดอลลาร์สหรัฐในปี ค.ศ. 2019
ฤๅษี

ชยวนฤๅษีผู้เลื่องชื่อในเทพปกรณัมฮินดู
ฤๅษี หรือ ฤษี (สันสกฤต: ṛṣi; เทวนาครี: ऋषि) ภาษาสันสกฤตอ่านว่า ฤษิ หมายความว่า ผู้แต่งพระเวท หรือผู้เห็น ฤๅษีเป็นนักบวชพวกหนึ่ง มีมาก่อนพุทธกาล สละบ้านเรือนออกไปบำเพ็ญพรตแสวงหาความสงบ ตามสถานที่สงัดต่างๆ ในป่าเขาหรือถ้ำ และเดิมมักเป็นหญิง ซึ่งเรียก "ฤษิก" (rishika) ตามความในคัมภีร์สารวานุกรมนี (Sarvanukramani) ในบรรดาผู้แต่งฤคเวทนั้น เป็นฤษีหญิงถึงยี่สิบคน
ฤษี อาจหมายถึงมุนี (อังกฤษ: muni) ฤษี อีกความหมายหนึ่งคือ ฤษีเพศชาย ส่วน "ฤษิณี" หมายถึง ฤษีเพศหญิง ฤษีที่มีชื่อเสียงชื่อ ฤษี วยาส ผู้สร้างโศลกเรื่องมหากาพย์ภารตะ ซึ่งเป็นมหากาพย์ที่มีจำนวนโศลกมากจำนวนประมาณถึง 1 แสนโศลก ตำนานเล่าว่า ฤๅษีเวทวฺยาส หรือ กฤษฺณ ไทฺวปายน เป็นปู่ของสองพี่น้องตระกูลเการพและปาณฑพ และเป็นเหลนใหญ่ของท้าวภรต คัมภีร์โบราณของฮินดูระบุไว้ว่า ท้าวภรต (ภะ-ระ-ตะ) ผู้นี้เป็นโอรสท้าวทุษยันต์ อันเกิดจากนางศกุนตลา
ดูเพิ่ม

พระสงฆ์
ชีพราหมณ์
บาทหลวง
โยคี
ชีเปลือย
เดียรถีย์
จังหวัดโอต-การอน

| จังหวัดโอต-การอน Département de la Haute-Garonne (ฝรั่งเศส) |
| --- | --- |
จังหวัด
อาคารศาลากลางจังหวัดที่ตูลูซ โดยมีอาสนวิหารประจำเมืองเป็นฉากหลัง
   ธง ตราอาร์ม
ที่ตั้งของจังหวัดโอต-การอนในประเทศฝรั่งเศส
พิกัด: 43°25′N 1°30′E﻿ / ﻿43.417°N 1.500°E﻿ / 43.417; 1.500
ประเทศ:  ฝรั่งเศส
แคว้น: อ็อกซีตานี
เมืองหลัก: ตูลูซ
เมืองรอง: แซ็ง-โกด็อง มูว์เร
การปกครอง
 • ประธานสภาจังหวัด: ฌอร์ฌ เมริก (เปแอ็ส)
พื้นที่
 • ทั้งหมด: 6,309 ตร.กม. (2,436 ตร.ไมล์)
ประชากร (มกราคม ค.ศ. 2018)
 • ทั้งหมด: 1,380,672 คน
 • อันดับ: อันดับที่ 13
 • ความหนาแน่น: 222 คน/ตร.กม. (570 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
หมายเลขจังหวัด: 31
เขต: 3
อำเภอ: 27
เทศบาล: 586
เว็บไซต์: www.haute-garonne.fr
โอต-การอน (ฝรั่งเศส: Haute-Garonne; อุตซิตา: Nauta Garona) เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส ชื่อจังหวัดโอต-การอนตั้งตามชื่อแม่น้ำการอน ตัวจังหวัดตั้งอยู่ทางตะวันตกเฉียงใต้ของประเทศ โดยมีตูลูซเป็นเมืองหลัก ใน ค.ศ. 2019 จังหวัดนี้มีประชากร 1,400,039 คน
โอต-การอนเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดล็องก์ด็อก
สถานที่สำคัญและน่าสนใจในจังหวัดโอต-การอน ได้แก่ ปราสาทโบราณต่าง ๆ และอาสนวิหารแม่พระแห่งแซ็ง-แบร์ทร็อง-เดอ-กอแม็งฌ์
ดูเพิ่ม

แคว้นอ็อกซีตานี
หน่วยการบริหารของประเทศฝรั่งเศส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จังหวัดโอต-การอน
(ในภาษาฝรั่งเศส) เว็บไซต์สภาจังหวัด
(ในภาษาฝรั่งเศส) เว็บไซต์จังหวัด เก็บถาวร 2022-03-09 ที่ เวย์แบ็กแมชชีน
(ในภาษาฝรั่งเศส) เว็บไซต์การท่องเที่ยว เก็บถาวร 2010-01-23 ที่ เวย์แบ็กแมชชีน
(ในภาษาฝรั่งเศส) Photography Panoramics 360° website เก็บถาวร 2013-09-18 ที่ เวย์แบ็กแมชชีน
| ด ค กจังหวัดของประเทศฝรั่งเศส |
| --- | --- |
แผ่นดินแม่:  01 แอ็ง  02 แอน  03 อาลีเย  04 อาลป์-เดอ-โอต-พรอว็องส์  05 โอตซาลป์  06 อาลป์-มารีตีม  07 อาร์แด็ช  08 อาร์แดน  09 อาเรียฌ  10 โอบ  11 โอด  12 อาแวรง  13 บุช-ดูว์-โรน  14 กาลวาโดส  15 ก็องตาล  16 ชาร็องต์  17 ชาร็องต์-มารีตีม  18 แชร์  19 กอแรซ  2A กอร์ส-ดูว์-ซูด  2B โอต-กอร์ส  21 โกต-ดอร์  22 โกต-ดาร์มอร์  23 เคริซ  24 ดอร์ดอญ  25 ดู  26 โดรม  27 เออร์  28 เออเรลัวร์  29 ฟีนิสแตร์  30 การ์  31 โอต-การอน  32 แฌร์  33 ฌีรงด์  34 เอโร  35 อีเลวีแลน  36 แอ็งดร์  37 แอ็งเดรลัวร์  38 อีแซร์  39 ฌูว์รา  40 ล็องด์  41 ลัวเรแชร์  42 ลัวร์  43 โอต-ลัวร์  44 ลัวรัตล็องติก  45 ลัวแร  46 ล็อต  47 ลอเตการอน  48 ลอแซร์  49 แมเนลัวร์  50 ม็องช์  51 มาร์น  52 โอต-มาร์น  53 มาแยน  54 เมอร์เตมอแซล  55 เมิซ  56 มอร์บีอ็อง  57 มอแซล  58 เนียฟวร์  59 นอร์  60 อวซ  61 ออร์น  62 ปาดกาแล  63 ปุย-เดอ-โดม  64 ปีเรเน-อัตล็องติก  65 โอต-ปีเรเน  66 ปีเรเน-ออรีย็องตาล  67 บา-แร็ง  68 โอ-แร็ง  69 โรน  70 โอต-โซน  71 โซเนลัวร์  72 ซาร์ต  73 ซาวัว  74 โอต-ซาวัว  75 ปารีส  76 แซน-มารีตีม  77 แซเนมาร์น  78 อีฟว์ลีน  79 เดอ-แซฟวร์  80 ซอม  81 ตาร์น  82 ตาร์เนการอน  83 วาร์  84 โวกลูซ  85 ว็องเด  86 เวียน  87 โอต-เวียน  88 โวฌ  89 อียอน  90 แตรีตัวร์เดอแบลฟอร์  91 เอซอน  92 โอดแซน  93 แซน-แซ็ง-เดอนี  94 วาล-เดอ-มาร์น  95 วาล-ดวซ 
โพ้นทะเล:  971 กัวเดอลุป  972 มาร์ตีนิก  973 เฟรนช์เกียนา  974 เรอูว์นียง  976 มายอต 
 หน่วยการบริหารของประเทศฝรั่งเศส แคว้น จังหวัด เมือง เมืองแบ่งตามจังหวัด 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef
ยูนิตี (เกมเอนจิน)

เครื่องมือสำหรับการพัฒนาเกมและการจำลอง
| --- | --- |

นักพัฒนา: Unity Technologies
วันที่เปิดตัว: 8 มิถุนายน พ.ศ. 2548 (2005-06-08); 7108 วันก่อน

รุ่นเสถียร: 2022.1.9    /    14 กรกฎาคม 2022; 2 ปีก่อน (2022-07-14)
รุ่นทดลอง: 2022.2.0b1    / 13 กรกฎาคม 2022; 2 ปีก่อน (2022-07-13)
 
ภาษาที่เขียน: ภาษา C++ (รันไทม์)   ภาษา C# (ยูนิตี้สคริปต์ติ้งเอพีไอ)
แพลตฟอร์ม: ดูที่ § แพลตฟอร์มที่รองรับ
ขนาด: 24.09 GB (2022.1.9)
ภาษา: ภาษา C++ (รันไทม์)   ภาษา C# (ยูนิตี้สคริปต์ติ้งเอพีไอ)
ประเภท: เกมเอนจิน
สัญญาอนุญาต: ซอฟต์แวร์จำกัดสิทธิ์
เว็บไซต์: unity.com
ยูนิตี (อังกฤษ: Unity) คือซอฟต์แวร์แบบข้ามแพลตฟอร์ม ใช้เพื่อสำหรับการพัฒนาซอฟต์แวร์และการจำลองต่างๆ จำพวกเช่น วิดีโอเกม, อุตสาหกรรมยานยนต์, การขนส่ง, ภาพยนตร์, แอนิเมชัน, สถาปัตยกรรม, วิศวกรรมศาสตร์, วิศวกรรมก่อสร้าง, วิศวกรรมการบินและอวกาศ, การพนัน, และอื่นๆ